Henri Guisan

Henri Guisan var en sveitsisk militæroffiser som var general og øverstkommanderende i Sveits' forsvar under andre verdenskrig. Han var den fjerde som har blitt forfremmet til general i Sveits' forsvar, og den siste til å ha innhatt graden. I 1940 mobiliserte han Sveits' forsvar for å forberede mot en tysk invasjon av Sveits.

Tidlig millitærkarriere 
Da han begynte i det sveitiske millitæret i 1894, begynte han som løytnant i feltartilleriet. Han ble forfremmet til kaptein i 1904 og igjen til kaptein i Sveits' generalstab i 1908. I 1911 ble han forfremmet til major og overført til infanteriet etter ordre fra generalstabssjefen Theophil Sprecher von Bernegg. I 1916 ble han forfremmet til oberstløytnant i generalstabens operasjonsseksjon i Bern, og i 1919 ble han både generalstabssjef for 2. divisjon og kommandør over det 9. infanteriregimentet.

I 1921 ble han forfremmet til brigader, i 1927 til divisjonssjef, og i 1932 til oberstkorpssjef, som er den høyeste rangen en kan oppnå i Sveits' forsvar i fredstid.

General 

28. august 1939, like før andre verdenskrig brøt ut, samlet Sveits’ parlament seg for å utnevne en general, som i Sveits er en grad som bare brukes i krigstid eller annen krisesituasjon. 30. august ble Guisan utnevnt som general med støtte i 204 av parlamentets 231 stemmer. Med dette fikk han mandatet om å bevare Sveits' uavhengighet og territorielle integritet.

I 1939 kunne Sveits' forsvar samle seg til  menn, cirka 20 % av landets arbeidsstyrke. Antallet mobiliserte soldater var ved et tidspunkt . Sveits' millitære utstyr derimot var ikke like moderne som det tyske. I mai 1040 beordret han en undersøkelse av 124 millitæroffiserer var mistenkte for å ha sympati for nazismen. Etter slaget om Frankrike oppdaget Tyskland at Sveits og Frankrike hadde samarbeidet i sitt forsvar mot Tyskland. 4. oktober 1939 beordret Guisan hæren til Limmatlinjen (Sargans–Zürich–Villigen–Gempen), for å forsvare Sveits i tilfellet Tyskland ville prøve å invadere Frankrike ved å gå sør rundt Maginotlinjen.

25. juli 1940 holdt Guisan en tale til hele det sveitsiske offiserskorpset i Rütli, et sted som er kjent innen sveitisk nasjonalisme, ettersom det er der Rütlieden som grunnla Sveits skal ha funnet sted. Han gjorde det klart at Sveits skulle motstå enhver nazistisk invasjon, og aldri overgi seg.

I løpet av sommeren 1940 la Guisan opp planer for hvordan Sveits skulle motstå en eventuell tysk invasjon. Planen kalt Schweizer Réduit innebar at den sveitiske hæren ville trekke seg tilbake inn mot Alpene ved første angrep, og derfra bedrive geriljakrig, i tillegg til å etterlate noen styrker i territoriet som kom til å bli okkupert, for å utøve motstand bak frontlinjene. Dette involverte også oppbygning av et bunkersystem på tvers av landet.

Sveits' hovedstrategi var likevel å heller unngå konfrontasjon til å begynne med, og Tyskland endte aldri opp med å invadere. Tysklands plan om å invadere Sveits, kalt Unternehmen Tannenbaum, ble skrinlagt etter hvert som Slaget om Storbritannia og Operasjon Barbarossa ble høyere prioritert. Guisan trådde ned som general 20. august 1945.

Referanser

Litteratur

Eksterne lenker 
 

Personer fra kanton Vaud
Sveits' forsvar
IOK-medlemmer